Το πρόσωπο του απείρου και η φύση του ανθρώπου
Creators: name: Σφυρίδογλου, Κυριακή Αναστάσιου
Publisher: name: Aristotle University of Thessaloniki
Year: 2023
Subjects: Μεταφυσική ανθρωπολογία
Άπειρο
Στοχαστική φαντασία
Metaphysical anthropology
Infinity
Stochastic fantasy

description: Η παρούσα διπλωματική στόχο έχει να αποκαλύψει και να αναλύσει τις διάφορες εκδοχές και ποιότητες της απειρότητας, οι οποίες δεν εκδηλώνονται με τον ίδιο τρόπο και με την ίδια ‘μορφή’ στον εσωτερικό κόσμο των ανθρώπων. Επιπροσθέτως, φιλοδοξεί να φανερώσει την σπουδαιότητα που έχει το εκάστοτε πρόσωπο του απείρου στη ζωή και στη φύση των ανθρώπων. Στην εργασία, θα επιχειρήσω να δώσω απαντήσεις, στα εξής ερωτήματα: Τί είναι ο Μηδενισμός; Πώς ο Μηδενισμός και «ο θάνατος του Θεού» επηρεάζουν τη σχέση του ανθρώπου με το άπειρο; Τί συνιστά το άπειρο; Τί σημαίνει το να βιώνει κανείς το άπειρο θετικά και τί αρνητικά; Ποιός είναι ο ρόλος της μεταφυσικής συνείδησης; Ποιά είναι η νέα οντολογική συνθήκη, η οποία διαμορφώνεται μετά από την εσωτερική συνάντηση μεταξύ του ψυχισμού και του απείρου; Ποιός είναι ο ρόλος της οντολογίας της φαντασίας; Πώς επηρεάζει το άπειρο την φύση των ανθρώπων; Αναλυτικότερα, στο πρώτο κεφάλαιο, θα εξηγηθεί το περιεχόμενο του Μηδενισμού και το πώς και γιατί η φράση του Νίτσε: «θάνατος τοῦ Θεοῦ», αποτελεί καταλυτικό στοιχείο για την μεταφυσική ανθρωπολογία. Επιπλέον, θα αποσαφηνισθεί το τί εστί προσωπική σχέση ενός ανθρώπου με το άπειρο και το πώς το άπειρο μπορεί να μας αποτείνεται. Πρόσθετα, θα υπογραμμιστεί το πόσο καίριας σημασίας είναι η ύπαρξη της μεταφυσικής συνείδησης, αφού χωρίς την συγκεκριμένη αντιληπτική κατάσταση δεν θα ήταν εφικτό να επιτευχθεί καμία εσωτερική αλλαγή στον ψυχισμό μας. Στο δεύτερο κεφάλαιο, θα προσδιορισθεί, η απειρότητα ως θεϊκό στοιχείο και θα αναλυθεί ο τρόπος, με τον οποίο αυτό το θεϊκό στοιχείο δημιουργεί μια νέα οντολογική συνθήκη μεταξύ ανθρώπου και απείρου. Ακόμη, θα καταδειχθεί η σημασία της οντολογίας της στοχαστικής φαντασίας, από την στιγμή που χωρίς την ύπαρξη της δεν θα ήταν δυνατό να επιτευχθεί η ενεργητική σχέση ανάμεσα στο άτομο και στο άπειρο. Στο τρίτο και τελευταίο κεφάλαιο, θα παρουσιαστούν, παραδείγματα σπουδαίων προσωπικοτήτων, τόσο με την ανάλυση έργων τους όσο και με την παράθεση αυτοβιογραφικών τους αναφορών, ώστε να αναδυθεί και να επεξηγηθεί λεπτομερώς ο τρόπος της σχέσης των δημιουργημάτων τους με την απειρότητα. Όπως επίσης, θα επισημανθεί το ότι για τον κάθε ένα από αυτούς τους ανθρώπους, το προαναφερθέν εσωτερικό γεγονός (δηλαδή η σύνδεση τους με το άπειρο), βιώθηκε και διαδραματίστηκε με διαφορετικό τρόπο. Στον επίλογο της εργασίας, θα διατυπωθούν συμπερασματικές σκέψεις, αναφορικά με όλα τα θέματα, τα οποία προτίθεμαι να διερευνήσω.
description: This particular dissertation aims to disclose and analyze the different versions and qualities of infinitude, which are not expressed in the same way and ‘form’ in humans’ inner world. Additionally, it aspires to reveal the importance that each face of infinity has in humans’ life and nature. In this essay, I am going to answer some questions like: What is nihilism?, How can nihilism and «God’s death» influence the relationship between humans and infinity?, What consists infinity?, What does it mean to experience infinity positively or negatively?, What is the role of metaphysical conscience?, What is the new ontological condition, which is formed after the inner encounter between the psyche and infinity?, What is the role of the ontology of fantasy?, How does infinity influence humans’ nature? More specifically, in the first chapter, the content of nihilism is going to be explained as well as how and why Nietzsche’s phrase: «God’s death» consists a determining element for metaphysical anthropology. Moreover, the personal relationship of a human with infinity will be clarified and also how infinity can be addressed to us. Furthermore, the vital importance of the existence of metaphysical conscience will be underlined, because without this particular perceptive condition it would not be feasible for us to achieve any inner change in air psyche. In the second chapter, the infinitude as a divine element will be defined and the way this divine element creates a new ontological condition between a human and infinity will be analyzed. Moreover, the importance of the ontology of stochastic fantasy will be demonstrated as without its existence, it would not be possible to achieve an active relationship between a person and infinity. In the third and last chapter, examples of substantial personalities will be presented, not only through the analysis of their work but also through the quotation of their autobiographic references, so that the way of the relation between their creations and infinitude will emerge and will be explained in detail. In addition to this, the fact that for each one of these people this inner condition (their connection with infinity) was experienced and occurred in a different way, will be mentioned. In the conclusion, some deductive thoughts related to all the issues I intend to investigate, are going to be stated.